yeḍleb-iyi-d ad rruḥ-aɣ. Yejbed nnefs d ameqqran isned ɣef uɛekkaz-is, ilaq ad yuɣal ɣer wayen id-yeqqimen si nnif-is akken ad d-yejmaɛ iman-is. Yeḥurb seg weyen yellan deg-s d tebɣest-is akken ad ibedd. Syin aḍar ɣer zedat wayeḍ ɣer defer, tayett-is ɣef uɣrab, yebda yelḥu akin, yal taqeddimt yettaɛraḍ ad ysqɛed tikli-nes, tikal yettazed i weɣrab akken ad dibeggen yezmar ad ilḥu akken iwata. Yella din, deg umenuɣ anda yegger iman-is, ur telli ara tewaɣit ugar n tebɣest d uggar n wayen icemten deg yiwen wakud. Yerna kan ciṭ yetruḥu-as nnefs,yezzi-d yefkka-yi-d tamuɣli-nni, akken ad iwali ma mazal-iyi din. D ttamuɣli ara yeḍren tudert-iw s lekmal, d tamuɣli ara yesɣerqen ireggazen ifeḥliyen i werrac leɛali.